ഈ മുഹൂര്ത്തത്തിന് 25 വയസ്സ് വിവാഹവാര്ഷിക ദിനത്തില് സലീം കുമാര്, ആശംസുമായി ആരാധകരും മലയാള സിനിമാ പ്രേമികളുടെ പ്രിയതാരമാണ് സലീം കുമാര്. നിരവധി സിനിമകളില് കോമഡി വേഷങ്ങളിലും, ക്യാരക്ടര് റോളുകളിലും തിളങ്ങിയ താരം ഇന്നും പ്രേക്ഷകരെ ത്രസിപ്പിച്ചു കൊണ്ടിരിക്കുകയാണ്. ഇപ്പോഴിതാ തന്റെ ഇരുപത്തിയഞ്ചാം വിവാഹ വാര്ഷികം ആഘോഷിക്കുകയാണ് സലീം കുമാര്. ഭാര്യ സുനിതയുമായുള്ള വിവാഹ ഫോട്ടോ പങ്കുവച്ചുകൊണ്ടാണ് സലീം കുമാര് വിവാഹ വാര്ഷികം ആരാധകരെ അറിയിച്ചത്. സര്വ്വശക്തന്റെ അനുഗ്രഹത്താല് ഈ മുഹൂര്ത്തത്തിന് ഇന്ന് 25 വയസ്സ് തികയുകയാണ്. ഞങ്ങളോട് സഹകരിച്ച എല്ലാവരോടുമുള്ള നന്ദി എന്നും ഹൃദയത്തില് ഉണ്ടാവും. സ്നേഹാദരങ്ങളോടെ സലിംകുമാര് സുനിത, എന്നാണ് സലീം കുമാര് ഫേസ്ബുക്കില് കുറിച്ചത്. 1996 സെപ്തംബര് 14നാണ് സലിം കുമാറും സുനിതയും വിവാഹിതരാകുന്നത്. ചന്തു, ആരോമല് എന്നിവരാണ് മക്കള്. ഇത്രയും വര്ഷത്തെ ദാമ്ബത്യത്തിനിടയ്ക്ക് തങ്ങള് തമ്മില് വഴക്കിട്ടതായി ഓര്ക്കുന്നില്ലെന്നും അഥവാ ഉണ്ടെങ്കില് തന്നെ അതിനൊന്നും പത്തു മിനിറ്റിന്റെ ആയുസ്സു പോലും ഉണ്ടായിട്ടില്ലെന്നും സലിം കുമാര് മുമ്ബൊരിക്കല് പറഞ്ഞിരുന്നു. തന്റെ ജീവിതത്തില് തന്നെ ഇവിടെ വരെ എത്തിച്ചതില് പ്രധാനികള് തന്റെ അമ്മ കൗസല്ല്യയും ഭാര്യ സുനിതയുമാണെന്ന് 23ാം വിവാഹവാര്ഷിക ദിനത്തില് സലിം കുമാര് കുറിച്ചിരുന്നു. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona